DĖL SVEIKATOS APSAUGOS PROGRAMOS LĖŠŲ SKYRIMO

2019 m. balandžio 15 d. Nr. DĮV-361

Šilalė

# Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programa, patvirtinta Šilalės rajono savivaldybės tarybos 2015 m. gruodžio 18 d. sprendimu Nr. T1-302 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos patvirtinimo“, Šilalės rajono savivaldybės tarybos 2019 m. vasario 21 d. sprendimu Nr. T1-34 „Dėl Šilalės rajono savivaldybės 2019 metų biudžeto patvirtinimo“, atsižvelgdamas į Šilalės rajono savivaldybės administracijos direktoriaus 2016 m. vasario 4 d. įsakymu Nr. DĮV-188 „Dėl Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos“ sudarytos Šilalės rajono sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos paraiškų atrankos komisijos 2019 m. balandžio 5 d. posėdžio protokolą Nr. 1:

1. S k i r i u iš Sveikatos apsaugos programos (Nr. 4) antro tikslo (Sveikatos priežiūros paslaugų prieinamumo gerinimo ir teikiamų sveikatos priežiūros paslaugų modernizavimo rėmimo programos įgyvendinimas) pirmo uždavinio (Atnaujinti sveikatos priežiūros įstaigų infrastruktūrą, diegti šiuolaikines medicinos ir laboratorines technologijas):

1.1. pirmos priemonės (Odontologinės įrangos atnaujinimas visose pirminės asmens sveikatos priežiūros įstaigose, kodas 04.02.01.01) įgyvendinimui – 3000 eurų;

1.2. antros priemonės (Asmens sveikatos priežiūros įstaigų pastatų ir patalpų renovacija pagal HN reikalavimus, kodas 04.02.01.02) įgyvendinimui – 9000 eurų;

1.3. trečios priemonės (Naujos medicininės įrangos įsigijimas Šilalės rajono sveikatos priežiūros įstaigose, paslaugas teikti nediskriminuojant lyčių, kodas 04.02.01.03) įgyvendinimui 40000 eurų.

Iš viso 52000 eurų.

|  |  |  |  |
| --- | --- | --- | --- |
| Eil.  Nr. | Vykdytojas | Programos pavadinimas | Suma (eurais) |
| 1. | VšĮ Šilalės rajono ligoninė  (04.02.01.03) | Asmens sveikatos priežiūros paslaugų kokybės ir prieinamumo gerinimas VšĮ Šilalės rajono ligoninėje | 1. Gyvybinių funkcijų monitoriaus, elektrokardiografo, automatinio defibriliatoriaus įsigijimui – 11500 eurų,  2. Rentgeno aparato vamzdžio pakeitimui – 14992 eurus,  3. Slaugos priemonių (vaikštynių, pragulų čiužinių, tualetinių kėdžių, neįgaliųjų vežimėlių, perkėlimo lentų, vaistų vežimėlių ir kt.) įsigijimui – 2908 eurai |
| 2. | VšĮ Kvėdarnos ambulatorija  (04.02.01.02) | VšĮ Kvėdarnos ambulatorijos teikiamų paslaugų gerinimas | Šilumos punkto rekonstravimui – 9000 eurų |
| 3. | Uždaroji akcinė bendrovė „Andoka“  (04.02.01.03) | Psichikos sveikatos priežiūros paslaugų kokybės ir prieinamumo gerinimas UAB ANDOKA | Svarstyklių su ūgio matuokle įsigijimui – 600 eurų |
| 4. | UAB „Ambulansas“  (04.02.01.03) | Šilalės greitosios medicinos pagalbos stoties specialiosios infrastruktūros atnaujinimas, diegiant šiuolaikines medicinos technologijas | Diagnostinės aparatūros, gyvybės funkcijų palaikymo, automobilių remonto, pacientų stabilios būklės užtikrinimo medicininių, farmacinių priemonių įsigijimui – 10000 eurų |
| 5. | UAB „Dvaro“ klinika  (04.02.01.01) | Naujos medicininės įrangos įsigijimas Šilalės rajono sveikatos priežiūros įstaigose, paslaugas teikti nediskriminuojant lyčių | 1. Antgalių odontologiniams įrenginiams įsigijimui – 2000 eurų  2. Kompiuterinės įrangos įsigijimui – 1000 eurų |

2. T v i r t i n u Lėšų naudojimo sutarties (toliau – Sutartis) formą (pridedama).

3. N u s t a t a u, kad Sveikatos apsaugos programos (toliau – Programos) vykdytojas:

3.1. per 10 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos (toliau – Administracijos) direktoriui 2 egzemplioriais paruoštą Sutartį ir detalizuotą Programos sąmatą (Sutarties 1 priedas);

3.2. skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis. Už lėšų teisingą panaudojimą Programos vykdytojas atsako teisės aktų nustatyta tvarka;

3.3. Programai pasibaigus, bet ne vėliau kaip iki einamųjų metų gruodžio 20 dienos pateikia Administracijos Buhalterinės apskaitos skyriui (prieš tai suderinus su Savivaldybės gydytoju) Biudžeto sąmatos įvykdymo ataskaitą (Sutarties 2 priedas) ir lėšų panaudojimo pateisinamųjų dokumentų kopijas.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Raimundas Vaitiekus